b'\n_START_ARTICLE_\nVela Nigrin\n_START_SECTION_\n\xc5\xbdivljenje in delo\n_START_PARAGRAPH_\nO\xc4\x8de Avgust je bil \xc5\xbeelezni\xc5\xa1ki uradnik, njegove h\xc4\x8dere Marija, Gizela, Matilda in Avgusta (Vela) so bile vse \xc4\x8ditalni\xc5\xa1ke igralke, oziroma pevke. Vela je prvi\xc4\x8d nastopila na odru Dramati\xc4\x8dnega dru\xc5\xa1tva 19. aprila 1876 kot Lady Clarens v igri Lowoodska sirota in pokazala odli\xc4\x8den talent, zato jo je Davorin Jenko takratni ravnatelj srbskega gledali\xc5\xa1\xc4\x8da 1882 pridobil za Narodno pozori\xc5\xa1te v Beogradu. Kmalu je postala ena prvih umetnic tega gledali\xc5\xa1\xc4\x8da in odprle so se ji mo\xc5\xbenosti za najzahtevnej\xc5\xa1e vloge._NEWLINE_Veliko je gostovala v Pragi, Sofiji, Zagrebu; ob\xc4\x8dasno je gostovala tudi v Ljubljani, kjer so jo sprejeli s hvale\xc5\xbenimi priznanji, hkrati pa s kriti\xc4\x8dnimi zadr\xc5\xbeki.'